b"\n_START_ARTICLE_\nCan Bellver\n_START_SECTION_\nDescripci\xc3\xb3\n_START_PARAGRAPH_\nL'edifici consta de planta baixa i pis, est\xc3\xa0 fet tot ell en pedra vermella i teulada a doble vessant. En tot l'edifici hi ha poques obertures, generalment petites, quadrades i allindanades amb pedra._NEWLINE_La seva estructura \xc3\xa9s de tipus ramader, i per tant, als baixos es troben les quadres i corts aix\xc3\xad com altres estances, com una cuina amb llar de foc i un pati que clou l'entrada directa a l'habitatge._NEWLINE_A l'exterior, a l'era de batre, s'obre un porxo i una bassa que recull l'aigua de la pluja pel bestiar. Hi ha dos annexos exteriors amb funcions ramaderes._NEWLINE_Al primer pis hi ha les cambres per als habitants, de grans dimensions, una eixida i el graner.\n_START_SECTION_\nHist\xc3\xb2ria\n_START_PARAGRAPH_\nDataci\xc3\xb3 feta segons Llobet qui assenyala que la principal \xc3\xa8poca de construcci\xc3\xb3 de les masies de muntanya al Montseny correspon als segles XVII i XVIII."